శక్తి గౌచన్

శక్తి ప్రసాద్ గౌచన్ ( నేపాలీ : शक्ति प्रसाद गौचन ) (జననం 22 ఏప్రిల్ 1984) నేపాల్ మాజీ ప్రొఫెషనల్ క్రికెటర్. ఆల్ రౌండర్ అయిన శక్తి కుడిచేతి బ్యాట్స్‌మన్. ఎడమచేతి ఆర్థోడాక్స్ స్పిన్నర్. నేపాలీ క్రికెట్ చరిత్రలో ముఖ్యంగా 2014 టీ20 ప్రపంచ కప్‌లో అత్యుత్తమ నేపాలీ ఎడమచేతి ఆర్థోడాక్స్ బౌలర్‌గా ఆయన పరిగణించబడ్డాడు. ఆయన ఫిబ్రవరి 2005లో ఐసీసీ ప్రపంచ కప్ క్వాలిఫైయింగ్ సిరీస్‌లో ఇటలీపై 103 బంతుల్లో 106 పరుగులు చేసి అంతర్జాతీయ సెంచరీ సాధించిన రెండవ నేపాలీ క్రికెటర్‌గా నిలిచాడు.

ఆయన నేపాల్ ప్రీమియర్ లీగ్‌లో జగదాంబ జెయింట్స్‌కు కెప్టెన్‌గా ఉన్నాడు. ఆయన నేషనల్ లీగ్‌లోని ఎపిఎఫ్ క్లబ్ & SPA కప్‌లో ఆడిన న్యూ హారిజన్ కాలేజీకి ప్రాతినిధ్యం వహించాడు. ఆయన ఆగస్టు 2018 లో నెదర్లాండ్స్‌తో జరిగిన నేపాల్ తొలి వన్డే ఇంటర్నేషనల్ మ్యాచ్‌లో ఆడిన పదకొండు మంది క్రికెటర్లలో ఒకడు. శక్తి గౌచన్ మార్చి 2019లో భైరహవా క్వీన్స్ (NCL ఉమెన్స్ లీగ్ ఫ్రాంచైజ్ క్రికెట్ జట్టు) కి ప్రధాన కోచ్ అయ్యాడు.
మూలాలు

బయటి లింకులు

వర్గం:1984 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:నేపాల్ క్రికెట్ క్రీడాకారులు
వర్గం:నేపాల్ టీ20 క్రికెట్ క్రీడాకారులు